stanford-oval/wikipedia huggingface dataset:
เดฟ มัสเทน

| เดฟ มัสเทน |
| --- | --- |

ข้อมูลพื้นฐาน
ชื่อเกิด: เดฟ สก็อต มัสเทน
เกิด: 13 กันยายน ค.ศ. 1961
ที่เกิด: ลาเมซา, รัฐแคลิฟอร์เนีย สหรัฐอเมริกา
แนวเพลง: เฮฟวีเมทัล, แทรชเมทัล
อาชีพ: นักร้อง, นักกีตาร์, โปรดิวเซอร์เพลง, นักแต่งเพลง, ผู้จัดการวง
เครื่องดนตรี: เสียงร้อง, กีตาร์
ช่วงปี: ค.ศ. 1978–2002   ค.ศ. 2004–ปัจจุบัน
ค่ายเพลง: เลาด์, คอมแบท, แรงชุเออรี, โรดดรันเนอร์, เทรดคราฟต์

เว็บไซต์: www.megadeth.com
เดวิด สก็อต "เดฟ" มัสเทน (อังกฤษ: Dave Scott Mustaine) หรือ เดฟ มัสเทน  (เกิด 13 กันยายน ค.ศ. 1961 – ) เป็นนักกีตาร์และนักร้องชาวอเมริกัน เป็นที่รู้จักในฐานะอดีตมือกีตาร์หลักแห่งวงเมทัลลิกา และเป็นผู้ร่วมก่อตั้งวงเมกาเดธ โดยอยู่ในตำแหน่งนักร้องนำและมือกีตาร์หลัก
มัสเทนเป็นเจ้าของเทคนิค "สไปเดอร์คอร์ด" (Spider chord) ซึ่งได้รับความนิยมช่วงหนึ่งในยุค 80 สำหรับแนวจังหวะเพลงแทรชเมทัล มีลักษณะคือการตัดทอนเสียงจากสายสตริงในขณะริฟฟ์กีตาร์ ที่ต้องการเปลี่ยนคอร์ดสตริงในหลายๆครั้ง
ในเดือนมีนาคม 2004 นิตยสารกีตาร์เวิร์ด ได้มีการจัดอันดับมือกีตาร์เฮฟวีเมทัลที่ยิ่งใหญ่ที่สุดตลอดกาล โดยนิตยสารให้มัสเทนร่วมกับมาร์ตี ไฟรด์แมน อดีตสมาชิกวงเมกาเดธ เป็นมือกีตาร์เฮฟวีเมทัลที่ยิ่งใหญ่ที่สุดอันดับร่วม 19 จาก 100
ประวัติ

เดวิด มัสเทน เกิดในลาเมซา รัฐแคลิฟอร์เนีย เป็นบุตรชายของ เอมิลี และจอห์น มัสเทน พ่อของเขาเป็นลูกครึ่งฝรั่งเศสและฟินแลนด์ และแม่ของเขาเป็นยิว
การร่วมวง > เมทัลลิกา

มัสเทน ได้เข้าร่วมวงเมทัลลิกา ในปี 1981 จากหนังสือพิมพ์ท้องถิ่นของ เดอะ ไซเคิล (The Cycle) ที่ลาร์ส อุลริช มือกลองและ เจมส์ เฮทฟิลด์ นักร้องนำและริทึมกีตาร์ สองผู้ร่วมก่อตั้งวงเมทัลลิกา ได้ประกาศรับสมัครมือกีตาร์หลักร่วมวง ซึ่งมัสเทนก็ได้เป็นสมาชิกในเวลาต่อมา ตามมาด้วยคลิฟฟ์ เบอร์ตัน มือเบส
ในปี 1982 เมทัลลิกา ก็ได้ออกอัลบั้ม คิลเอ็มออล (Kill 'Em All) ซึ่งเป็นอัลบั้มแรกของวง ได้สำเร็จ และนับเป็นอัลบั้มเดียวและสุดท้ายที่มัสเทน ร่วมเล่นเป็นมือกีตาร์หลักให้ จากปัญหานิสัยส่วนตัวของมัสเทนและการติดแอลกอฮอล์และสารเสพติดหนัก ตำแหน่งมือกีตาร์หลักจึงเปลี่ยนเป็นเคิร์ก แฮมเม็ตต์แทน
การร่วมวง > เมกาเดธ

วงได้ก่อตั้งในปี 1983 ร่วมกับ เดวิด เอลเลฟสัน มือเบส และได้เปิดตัวอัลบั้มแรก "คิลลิงอีสมายบิซซิเนส...แอนด์บิซซิเนสอีสกอด!" (Killing Is My Business... and Business Is Good!) ในปี 1985 โดยได้ คริส โปแลนด์ เป็นมือกีตาร์หลัก และการ์ ซามูเอลสัน เป็นมือกลอง
ในสมัยที่ มาร์ตี ไฟรด์แมน (Marty Friedman) เป็นมือกีตาร์ร่วมกับมัสเทน นับเป็นยุคทองครั้งสำคัญของวงเมกาเดธ ที่มีการออกอัลบั้มฮิตมากมายเช่น "รัสต์อินพีซ" (Rust in Peace) ที่มีเพลงฮิตโดยเฉพาะเพลง "โฮลีวอรส์...เดอะพันนิชเมินท์ดิว" (Holy Wars... The Punishment Due) ที่ใช้จังหวะเปิดด้วยการริฟฟ์กีตาร์คู่ระหว่างไฟรด์แมนและมัสเตนที่รวดเร็วเป็นเวลากว่า 2.26 นาทีและคั่นกลางด้วยกีตาร์โปร่งโดยมาร์ตี ไฟรด์แมน ตามมาด้วยจังหวะช้า ก่อนจะกลับไปสู่จังหวะเร็วตามสไตล์แทรชเมทัลอีกครั้ง อัลบั้ม "เคาท์ดาว์นทูเอ็กซ์ทินชัน" (Countdown to Extinction) เปิดตัวด้วยการติดอันดับที่ 2 บนบิลบอร์ด 200 มีเพลงดังอย่าง ซิมโฟนีออฟเดสตรัคชัน (Symphony of Destruction) อัลบั้ม "ยูธานาเซีย" (Youthanasia) อัลบั้ม "คริฟท์ทิง ไรท์ทิง" (Cryptic Writings) ที่มีเพลงดังอย่าง "ทรัสท์" (Trust) ซึ่งประสบความสำเร็จมากที่สุดของเมกาเดธด้วยการไต่อันดับ 5 บนบิลบอร์ดเมนสตรีมร็อคชาร์ท
ภายหลังออกอัลบั้ม "ริสก์" (Risk) ซึ่งเป็นอัลบั้มสุดท้ายที่มีมาร์ตี ร่วมวงด้วย เมกาเดธก็มีการเปลี่ยนแปลงมือกีตาร์รอง รวมถึงมือกลองบ่อยครั้ง แต่วงก็ยังคงออกผลงานอัลบั้มออกมาอย่างต่อเนื่อง โดยมีมัสเทนและเอลเลฟสัน เป็นสองสมาชิกที่ยังคงยืนหยัดร่วมกับวงมาจนถึงปัจจุบัน แม้จะมีปัญหาเรื่องการฟ้องร้องกันเองก็ตามระหว่างเอลเลฟสันกับมัสเทนในปี 2005 ทำให้มีช่วงหนึ่งที่เอลเลฟสันออกจากวง ทำให้อัลบั้ม "เดอะซิสเตมแฮสเฟลเลด" (The System Has Failed) อัลบั้ม "ยูไนเต็ด แอบบอมิเนชันส์" (United Abominations) และอัลบั้ม "เอนเกม" (Endgame) แต่สุดท้ายก็กลับมารวมอัดเสียงอีกครั้งในปี 2011 ในอัลบั้ม "เทอร์ทีน" (Thirteen)
เดมี มัวร์

| เดมี มัวร์ |
| --- | --- |
มัวร์ในปี 2010
สารนิเทศภูมิหลัง
เกิด: 11 พฤศจิกายน พ.ศ. 2505 (62 ปี) เดมิเทรีย จีน กายเนส
คู่สมรส: เฟรดดี้ มัวร์ (1980—1985)  บรูซ วิลลิส (1987—2000)  แอชตัน คุตเชอร์ (2005—2013)
บุตร: 3 คน
อาชีพ: นักแสดง, โปรดิวเซอร์
ปีที่แสดง: 1981 - ปัจจุบัน
เดมิเทรีย "เดมี" จีน มัวร์ (อังกฤษ: Demitria "Demi" Gene Moore, นามสกุลเดิม กายเนส (อังกฤษ: Guyness);เกิด 11 พฤศจิกายน ค.ศ. 1962) เป็นนักแสดงและโปรดิวเซอร์ภาพยนตร์ชาวอเมริกัน เคยได้รับการเสนอชื่อให้เข้าชิงรางวัลลูกโลกทองคำ สาขานักแสดงนำหญิงยอดเยี่ยม 2 ครั้ง จากผลงานในเรื่อง วิญญาณ ความรัก ความรู้สึก (ค.ศ. 1990) และ อิฟดีสวอลส์คูล์ดทอล์ก (ค.ศ. 1996)
เดมี มัวร์ เริ่มต้นอาชีพนักแสดงด้วยการเป็นตัวประกอบในละครโทรทัศน์และภาพยนตร์ จนเริ่มมีชื่อเสียงจากการแสดงในภาพยนตร์วัยรุ่นที่กำกับโดยโจเอล ชูมาเกอร์เรื่อง 7 วัยคะนอง (ค.ศ. 1985) ก่อนจะได้รับบทเด่นโดยเป็นนักแสดงนำในภาพยนตร์อีกหลายเรื่อง เช่น  อะเบาต์ ลาสต์ ไนท์ รักนี้...ยากจะบอกเธอ (ค.ศ. 1986), วัน เครซี ซัมเมอร์ ร้อนนักต้องรักสุดเหวี่ยง (ค.ศ. 1986), สัญญาณอาถรรพ์ (ค.ศ. 1988) และ ก็เราไม่ใช่เทวดานี่ครับ (ค.ศ. 1989)
ประวัติ

เดมี มัวร์ มีชื่อเต็มว่า ดิมิเทรีย ซีน กายเนส พ่อของเธอทอดทิ้งแม่ไปขณะท้องเธอ จากนั้นแม่ก็มีพ่อเลี้ยง ซึ่งต้อย้ายที่อยู่บ่อยๆ เนื่องจากที่ทำงาน พ่อเลี้ยงตัดสินใจฆ่าตัวตายเพื่อหนีปัญหาชีวิต หลังติดเหล้าอย่างหนัก ตอนอายุ 16 ปี เดมี ออกจากโรงเรียน เพื่อมาทำงานในสนามโบว์ลิ่ง จากนั้นโอกาสเข้าสู่วงการแสดง เมื่อได้เล่นหนังหลายหลายเรื่อง อาทิ Young Doctors in Love (ปี 1982), Parasite (ปี 1982), Choices (ปี 1982), Blame It on Rio (ปี1984), No Small Affair (ปี 1984) ก่อนเป็นที่รู้จักมากขึ้นในหนัง St. Elmo"s Fire (1985) หนังดราม่าของเพื่อนรัก 7 คน ของผู้กำกับฯ โจล ชูมักเกอร์
จากนั้นมีผลงานหนังอีกหลายเรื่องอย่าง About Last Night (ปี 1986), One Crazy Summer (ปี 1986), Wisdom (ปี 1987), The Seventh Sign (ปี 1988), We"re No Angels (ปี 1989) ในปี 1990 ได้เล่นภาพยนตร์ที่ประสบความสำเร็จอย่าง Ghost โดยเธอประกบพระเอก แพทริก สเวซี่ เรื่องนี้ทำให้เธอได้เป็นที่รู้จัก ไม่นาน เธอได้เปลือยกายขึ้นปกนิตยสารวานิตี้แฟร์ ตอนปี 1991 ขณะตั้งท้องลูกคนที่สองได้ 8 เดือน ปีถัดมาเธอยังแก้ผ้าหมด และแต่งตัวเป็นผู้ชายขึ้นปกนิตยสารอีกครั้ง
ตอนนั้นเธอโดนวิจารณ์เรื่องความใจกล้าและสร้างภาพลักษณ์เซ็กซี่ เธอก็ได้เล่นภาพยนตร์เรื่อง A Few Good Men ปี 1992 ของผู้กำกับฯร็อบ ไรเนอร์ เรื่องนี้ เดมีปะทะฝีมือกับรุ่นใหญ่ แจ๊ค นิโคลสัน และรุ่นเดียวกัน ทอม ครูซ
ปี 1993 เธอมีหนังดราม่าเซ็กซี่ กับเรื่อง Indecent Proposal ที่ได้ประกบอีก 2 พระเอก โรเบิร์ต เรดฟอร์ด และ วู้ดดี้ ฮาร์เรนสัน ปี 1994 เธอตอกย้ำภาพลักษณ์สาวเซ็กซี่กับหนังดราม่า เขย่าขวัญ Disclosure ประกบพระเอกร้อน ไมเคิล ดักลาส ของผู้กำกับฯ แบร์รี่ เลวินสัน
ในปี 1995 ได้เล่นหนังเรื่อง The Scarlet Letter และ The Juror ไม่ประสบความสำเร็จ และเรื่อง Striptease ที่เธอได้ค่าตัวถึง 12.5 ล้านดอลลาร์ ซึ่งนับว่าสูงสุดของดาราหญิงตอนนั้น แต่หนังก็ไม่ทำเงินอย่างที่คิด ต่อจากนั้นเธอได้ลงทุนโกนหัวเป็นโล้นซ่าในเรื่อง G.I. Jane ปี 1997 ของผู้กำกับฯ ริดลี่ย์ สก๊อต แต่หนังก็ไม่ประสบความสำเร็จเช่นเดิม
เดมี มัวร์ ค่อยๆ หายจากวงการ เมื่อหนังไม่ทำเงิน เธอจึงมีหนังแสดงให้ดูประปราย และไม่ค่อยฮือฮานัก อาทิ Passion of Mind ปี 2000 รวมทั้ง Charlie"s Angels : Full Throttle ปี 2003 ที่ลงทุนเป็นนางร้ายเพื่อต่อกรกับ 3 นางฟ้าชาร์ลี แต่กลับไม่ฮือฮาดังหวัง
ชีวิตส่วนตัว

ตอนอายุ 18 ปี แต่งงานกับนักร้องเพลงร็อก เฟรดดี้ มัวร์ เมื่อปี 1980 แต่งได้ 4 ปี ก็ต้องเลิกร้างกันไป ช่วงตอนเล่นหนัง St. Elmo"s Fire เธอพบรักกับพระเอกเวลานั้น อิมิลโล เอสเตเวซ ถึงขั้นหมั้นหมาย แต่สุดท้ายการหมั้นถูกยกเลิกหลังคบหากัน 3 ปี
ต่อมาก็พบรักกับพระเอกคนดัง บรูซ วิลลิส ในกองถ่ายหนังเรื่อง Stakeout หลังคบหาดูใจไม่ถึงปี ทั้งคู่ตัดสินใจแต่งงานเมื่อ 21 พฤศจิกายน ค.ศ. 1987 และใช้ชีวิตคู่ยาวถึง 13 ปี โดยมีลูกสาวถึง 3 คน ก่อนตัดสินใจหย่าร้างเมื่อวันที่ 18 ตุลาคม ค.ศ. 2000
หลังจากนั้นเดมีเริ่มตกเป็นข่าวกับดาราหนุ่มๆ ในฮอลลีวู้ดหลายๆ แต่ละคนล้วนเป็นพระเอกรุ่นน้องทั้งสิ้นทั้ง โอเว่น วิลสัน โทบี้ แมกไกวร์ รวมทั้ง โคลิน ฟาร์เรล ต่อมาได้คบหาพระเอกดาวรุ่งดวงใหม่ แอชตัน คุตเชอร์ ที่อายุห่างกันถึง 16 ปี โดยทั้งคู่เป็นสามี-ภรรยาถูกต้องตามกฎหมายแล้วเมื่อปลายเดือนกันยายน 2005 แต่ทั้งคู่ได้เซ็นใบหย่าร้างกันเมื่อเดือนธันวาคมปี 2013
เดลตา กูดเดร็ม

| เดลตา กูดเดร็ม |
| --- | --- |

ข้อมูลพื้นฐาน
ชื่อเกิด: เดลตา เลอา กูดเดร็ม
เกิด: 9 พฤศจิกายน พ.ศ. 2527
ที่เกิด: ซิดนีย์, ออสเตรเลีย
แนวเพลง: ป็อป
อาชีพ: นักร้อง,นักแต่งเพลง,นักแสดง
เครื่องดนตรี: เปียโน, กีตาร์
ช่วงปี: 2001 - ปัจจุบัน
ค่ายเพลง: โซนี่มิวสิก

เว็บไซต์: deltagoodrem.com
เดลตา เลอา กูดเดร็ม (อังกฤษ: Delta Lea Goodrem)(เกิด 9 พฤศจิกายน พ.ศ. 2527) เป็นนักร้อง-นักแต่งเพลง, นักเปียโน และนักแสดงชาวออสเตรเลีย เดลต้าเซ็นสัญญากับโซนี่ตั้งแต่อายุ 15 ปี ก่อนจะเริ่มมีชื่อเสียงในปี พ.ศ. 2545 จากการรับบทในละครโทรทัศน์ของออสเตรเลียเรื่อง Neighbours ในบท Nina Tucker ซึ่งเป็นการปูทางไปสู่การเริ่มอาชีพทางดนตรี กับอัลบั้มแรก Innocent Eyes ในปี พ.ศ. 2546
ทั้งนี้ ปี พ.ศ. 2546 เดลต้าตรวจวินิจฉัยพบว่าเป็นโรคมะเร็งต่อมน้ำเหลืองชนิดฮอดจ์กิน (Hodgkin's lymphoma) แต่เธอยังคงทำงานเพลงเพื่อเป็นแรงบันดาลใจในการต่อสู้โรคร้าย ออกอัลบั้มชุดที่สอง Mistaken Identity ในปี พ.ศ. 2547 ก่อนจะพักรักษาตัวจากโรคมะเร็ง และหายป่วยในปี พ.ศ. 2548
เดลต้า เคยคบหาดูใจกับ มาร์ค ฟิลิปปูซิส อดีตนักเทนนิสมืออับดับที่ 8 ของโลก, ไบรอัน แม็คแฟดเดน (อดีตสมาชิกวง Westlife) และ นิค โจนาส (สมาชิกวง Jones Brothers) ปัจจุบัน เดลต้า เป็นโค้ชหลัก ประจำรายการ The Voice Australia และยังร่วมทำกิจกรรมเพื่อสังคมเกี่ยวกับผู้ป่วยโรคมะเร็งอีกด้วย
ผลงานสตูดิโออัลบั้ม

พ.ศ. 2546 : Innocent Eyes
พ.ศ. 2547 : Mistaken Identity
พ.ศ. 2550 : Delta
พ.ศ. 2555 : Child of the Universe
เดย์โทนาอินเตอร์เนชันแนลสปีดเวย์

| 0 | 1 | 2 |
| --- | --- | --- |

| The World Center of Racing  | The World Center of Racing  |  |

| Daytona's Grandstand | Daytona's Grandstand |  |
| ที่ตั้ง | เดย์โทนาบีช รัฐฟลอริดา สหรัฐอเมริกา |  |
| เขตเวลา | GMT-5 |  |
| ความจุ | 167,785 |  |
| เจ้าของ | International Speedway Corporation |  |
| ผู้ดำเนินการ | International Speedway Corporation |  |
| เริ่มก่อสร้าง | 25 พฤศจิกายน ค.ศ. 1956 |  |
| เปิดดำเนินการ | 22 กุมภาพันธ์ ค.ศ. 1959 |  |
| ค่าก่อสร้าง | 3 ล้านดอลลาร์สหรัฐ |  |
| ผู้ออกแบบ | Charles Moneypenny Bill France Sr. |  |
| ชื่อเดิม | Daytona |  |
| เหตุการณ์สำคัญ | NASCAR Sprint Cup Series Daytona 500 Coke Zero 400 Bud Shootout Gatorade Duel NASCAR Nationwide Series  Camping World 300 Winn-Dixie 250 NASCAR Craftsman Truck Series   Chevy Silverado 250 Grand-American Rolex Sports Car Series Rolex 24 at Daytona ARCA RE/MAX Series Daytona ARCA 200 AMA Formula Xtreme  Daytona 200 |  |

Tri-Oval 
| พื้นผิว | แอสฟัสต์ |  |
| ความยาว | 2.5 ไมล์ (4 กม.) |  |
| จำนวนโค้ง | 4 |  |
| ความลาดเอียง | 31° Turns 18° Tri-oval 2° Back straightaway |  |
| สถิติต่อรอบ | 0:42.783 (Bill Elliott, Melling Racing, 1987, NASCAR Sprint Cup Series) |  |

Sports Car Course
| พื้นผิว | แอสฟัลต์ |  |
| ความยาว | 3.56 ไมล์ (5.7 กม.) |  |
| จำนวนโค้ง | 12 |  |
| ความลาดเอียง | 31° in oval turns 18° in tri-oval |  |
| สถิติต่อรอบ | 1:39.195 (Yannick Dalmas, Ferrari 333SP, 1998 USRRC Can-Am) |  |

Motorcycle Course
| พื้นผิว | แอสฟัลต์ |  |
| ความยาว | 2.95 ไมล์ (4.75 กม.) |  |
| จำนวนโค้ง | 12 |  |
| ความลาดเอียง | 31° in oval turns 18° in tri-oval |  |
| สถิติต่อรอบ | 1:37.546 (Ben Spies, ซูซูกิ, 2007 AMA Superbike) |  |
เดย์โทนาอินเตอร์เนชั่นแนลสปีดเวย์ (อังกฤษ: Daytona International Speedway) ตั้งอยู่ที่ เดย์โทนาบีช รัฐฟลอริดา สหรัฐอเมริกา  เป็นสนามแข่งขันรูปสามเหลี่ยม ที่ใช้จัดการแข่งขัน เดย์โทนา 500 มาตั้งแต่ปี พ.ศ. 2502 (ค.ศ. 1959)
ปัจจุบันเป็นสนามแข่งขันรถ NASCAR ที่มีชื่อเสียงที่สุดแห่งหนึ่งของสหรัฐอเมริกา
แหล่งข้อมูลอื่น

Daytona International Speedway Official Site
Daytona International Speedway Page เก็บถาวร 2011-05-15 ที่ เวย์แบ็กแมชชีน on NASCAR.com
Trackpedia guide to driving this track เก็บถาวร 2007-02-11 ที่ เวย์แบ็กแมชชีน
แผนที่และภาพถ่ายทางอากาศของ เดย์โทนาอินเตอร์เนชันแนลสปีดเวย์
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
29°11′08″N 81°04′10″W﻿ / ﻿29.185639°N 81.069417°W﻿ / 29.185639; -81.069417
| ด ค กสนามแข่งกรังด์ปรีซ์มอเตอร์ไซค์เคิลเรซซิ่ง |
| --- | --- |
ปัจจุบัน:  Losail  Termas de Río Hondo  Austin  Jerez de la Frontera  Le Mans  Mugello  Montmeló  Assen  Sachsenring  Brno  Spielberg  Misano Adriatico  Alcañiz  บุรีรัมย์  Motegi  Phillip Island  เซปัง  Cheste 
อนาคต:  Iitti (new, TBA)  ซิลเวอร์สโตน (returning in 2019) 
อดีต:  Albi  Anderstorp  Bern  Buenos Aires  Charade  Clady  เดย์โทนา  ดอนิงตัน  Dundrod  Eastern Creek  Estoril  ฟูจิ  Geneva  Goiânia  Hedemora  ฮอคเคนไฮม์ริง  Hungaroring  Imatra  อิโมลา  อินเดียแนโพลิส  Sao Paulo  Isle of Man (Clypse Course)  Isle of Man (Mountain Course)  Istanbul  Jarama  Johor  Karlskoga  คริสเตียนสตัด  Kyalami  Magny-Cours  Laguna Seca  Montjuïc  Monza  Mosport  Nogaro  เนือร์บวร์คริง  Opatija  Le Castellet  Reims  Rijeka  Rio de Janeiro  Rouen  Salzburgring  San Carlos  Schotten  Sentul  Shah Alam  เซี่ยงไฮ้  Solitudering  สปา-ฟรองโกชองส์  ซูซูกะ  Tampere  Welkom  Zolder 
| ด ค กสนามแข่งเวิลด์สปอร์ตคาร์แชมเปี้ยนชิพ  (1953–1992) |
| --- | --- |
แอฟริกา:  Kyalami 
เอเชีย:  Autopolis  ฟูจิ  Shah Alam  ซูซูกะ 
ออสเตรเลีย:  Sandown 
ยุโรป:  Avus  Brands Hatch  Brno  Clermont-Ferrand  Dijon  ดอนิงตัน  Dundrod  อิโมลา  del Garda  Goodwood  ฮอคเคนไฮม์ริง  Jarama  Jerez  Le Mans  Magny-Cours  Mille Miglia  Misano  Montlhéry  Monza  Mugello  Norisring  เนือร์บูร์กริง  Österreichring  Oulton Park  Paul Ricard  Pergusa  Pescara  Rabelöfsbanan  Reims  ซิลเวอร์สโตน  สปา-ฟรองโกชองส์  Targa Florio  Tour de France  Vallelunga  Wiesbaden  Zeltweg 
อเมริกาเหนือ:  Bridgehampton  Carrera Panamericana  เดย์โทนา  Mexico City  Montreal  Mosport  Riverside  Road America  Sebring  Watkins Glen 
อเมริกาใต้:  Buenos Aires  การากัส 
Hillclimbs:  Alpenbergpreis Rossfeld  Bolzano  Consuma  Crans-Montana  Freiburg-Schauinsland  Ollon-Villars
เดลตาฮีดรอน

ทรงสี่หน้าปลายตัดก็สามารถจัดเป็นเดลตาฮีดรอนได้ ซึ่งไม่จำกัดว่าต้องเป็นทรงนูน โดยการแบ่งรูปหกเหลี่ยมเป็นรูปสามเหลี่ยม
เดลตาฮีดรอน  (อังกฤษ: deltahedron, พหูพจน์: deltahedra) หมายถึงทรงหลายหน้า (polyhedron) ที่มีหน้าทุกหน้าเป็นรูปสามเหลี่ยมด้านเท่า ชื่อของเดลตาฮีดรอนมาจากอักษรกรีก เดลตา ตัวใหญ่ (Δ) ที่มีรูปร่างเป็นรูปสามเหลี่ยม ทรงหลายหน้าจำนวนนับไม่ถ้วนสามารถจัดเป็นเดลตาฮีดรอนได้ แต่มีเพียง 8 รูปทรงเท่านั้นที่เป็นทรงนูน (convex) และไม่ควรสับสนระหว่างชื่อรูปทรงนี้กับ เดลโตฮีดรอน (deltohedron) ซึ่งหมายถึงทรงหลายหน้าที่มีทุกหน้าเป็นรูปสี่เหลี่ยมรูปว่าว
เดลตาฮีดรอนทรงนูนทั้งแปด

| รูปทรง | ภาพ | หน้า | ขอบ | จุดยอด | โครงแบบจุดยอด | Symmetry group |
| --- | --- | --- | --- | --- | --- | --- |
| ทรงสี่หน้าปรกติ  (regular tetrahedron) |  | 4 | 6 | 4 | 4 × 3.3.3 |  T_{d} |
| พีระมิดคู่สามเหลี่ยม  (triangular dipyramid) |  | 6 | 9 | 5 | 2 × 3.3.3 3 × 3.3.3.3 |  D_{3h} |
| ทรงแปดหน้าปรกติ  (regular octahedron) |  | 8 | 12 | 6 | 6 × 3.3.3.3 |  O_{h} |
| พีระมิดคู่ห้าเหลี่ยม  (pentagonal dipyramid) |  | 10 | 15 | 7 | 5 × 3.3.3.3 2 × 3.3.3.3.3 |  D_{5h} |
| สนับไดสฟีนอยด์  (snub disphenoid) |  | 12 | 18 | 8 | 4 × 3.3.3.3 4 × 3.3.3.3.3 |  D_{2d} |
| ปริซึมสามเหลี่ยมไทรออกเมนเตต  (triaugmented triangular prism) |  | 14 | 21 | 9 | 3 × 3.3.3.3 6 × 3.3.3.3.3 |  D_{3h} |
| พีระมิดคู่สี่เหลี่ยมไจโรอีลองเกต  (gyroelongated square dipyramid) |  | 16 | 24 | 10 | 2 × 3.3.3.3 8 × 3.3.3.3.3 |  D_{4d} |
| ทรงยี่สิบหน้าปรกติ  (regular icosahedron) |  | 20 | 30 | 12 | 12 × 3.3.3.3.3 |  I_{h} |
เดนิส ซัวเรซ

| 0 | 1 | 2 | 3 |
| --- | --- | --- | --- |
 ซัวเรซใน ค.ศ. 2012
ข้อมูลส่วนตัว
ชื่อเต็ม:  เดนิส ซัวเรซ เฟร์นันเดซ
วันเกิด:   (1994-01-06) 6 มกราคม ค.ศ. 1994 (30 ปี)
สถานที่เกิด:  ซัลเซดาเดกาแซลัส สเปน
ส่วนสูง:  1.76 m (5 ft 9 1⁄2 in)
ตำแหน่ง:  กองกลาง
ข้อมูลสโมสร
สโมสรปัจจุบัน:  เซลตา
หมายเลข:  6
สโมสรเยาวชน
2008–2009:  โปร์ริญโญอินดุสเตรียล
2009–2011:  เซลตา
2011–2013:  แมนเชสเตอร์ซิตี
สโมสรอาชีพ*
| ปี |  ทีม |  ลงเล่น |  (ประตู) |
| 2010–2011 |  เซลตา เบ |  15 |  (0) |
| 2011–2013 |  แมนเชสเตอร์ซิตี |  0 |  (0) |
| 2013–2015 |  บาร์เซโลนา เบ |  36 |  (7) |
| 2014–2015 |  → เซบิยา (ยืมตัว) |  31 |  (2) |
| 2015–2016 |  บิยาร์เรอัล |  33 |  (4) |
| 2016–2019 |  บาร์เซโลนา |  46 |  (3) |
| 2019 |  → อาร์เซนอล (ยืมตัว) |  4 |  (0) |
| 2019– |  เซลตา |  27 |  (1) |
ทีมชาติ‡
| 2010–2011 |  สเปน อายุไม่เกิน 17 ปี |  8 |  (2) |
| 2011–2012 |  สเปน อายุไม่เกิน 18 ปี |  2 |  (1) |
| 2012–2013 |  สเปน อายุไม่เกิน 19 ปี |  8 |  (4) |
| 2013 |  สเปน อายุไม่เกิน 20 ปี |  7 |  (3) |
| 2014–2017 |  สเปน อายุไม่เกิน 21 ปี |  24 |  (4) |
| 2016– |  สเปน |  1 |  (0) |
| 2016– |  กาลิเซีย |  1 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 27 กันยายน ค.ศ. 2020 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 12 สิงหาคม ค.ศ. 2020
เดนิส ซัวเรซ เฟร์นันเดซ (อังกฤษ: Denis Suárez Fernández; 6 มกราคม ค.ศ. 1994) เป็นนักฟุตบอลชาวสเปน ปัจจุบันเขาเล่นในตำแหน่งกองกลางให้กับเซลตาเดบิโก ในลาลิกา ลีกสูงสุดของประเทศสเปน
สถิติอาชีพ

| สโมสร | ฤดูกาล | ลีก | ลีก> ลงเล่น | ลีก> ประตู | ฟุตบอลถ้วย> ลงเล่น | ฟุตบอลถ้วย> ประตู | ลีกคัพ> ลงเล่น | ลีกคัพ> ประตู | ยุโรป> ลงเล่น | ยุโรป> ประตู | อื่นๆ> ลงเล่น | อื่นๆ> ประตู | รวม> ลงเล่น | รวม> ประตู |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| แมนเชสเตอร์ซิตี | 2011–12 | พรีเมียร์ลีก | 0 | 0 | 0 | 0 | 1 | 0 | 0 | 0 | 0 | 0 | 1 | 0 |
| แมนเชสเตอร์ซิตี | 2012–13 | พรีเมียร์ลีก | 0 | 0 | 0 | 0 | 1 | 0 | 0 | 0 | 0 | 0 | 1 | 0 |
| แมนเชสเตอร์ซิตี | รวม | รวม | 0 | 0 | 0 | 0 | 2 | 0 | 0 | 0 | 0 | 0 | 2 | 0 |
| บาร์เซโลนา เบ | 2013–14 | เซกุนดาดิบิซิออน | 36 | 7 | — | — | — | — | — | — | — | — | 36 | 7 |
| บาร์เซโลนา เบ | รวม | รวม | 36 | 7 | — | — | — | — | — | — | — | — | 36 | 7 |
| เซบียา (ยืมตัว) | 2014–15 | ลาลิกา | 31 | 2 | 6 | 1 | — | — | 9 | 3 | 1 | 0 | 47 | 6 |
| เซบียา (ยืมตัว) | รวม | รวม | 31 | 2 | 6 | 1 | — | — | 9 | 3 | 1 | 0 | 47 | 6 |
| บิยาร์เรอัล | 2015–16 | ลาลิกา | 33 | 4 | 2 | 0 | — | — | 13 | 1 | — | — | 48 | 5 |
| บิยาร์เรอัล | รวม | รวม | 33 | 4 | 2 | 0 | — | — | 13 | 1 | — | — | 48 | 5 |
| บาร์เซโลนา | 2016–17 | ลาลิกา | 26 | 1 | 7 | 2 | — | — | 1 | 0 | 2 | 0 | 36 | 3 |
| บาร์เซโลนา | 2017–18 | ลาลิกา | 18 | 2 | 5 | 1 | — | — | 3 | 0 | 1 | 0 | 27 | 3 |
| บาร์เซโลนา | 2018–19 | ลาลิกา | 2 | 0 | 4 | 2 | — | — | 2 | 0 | 0 | 0 | 8 | 2 |
| บาร์เซโลนา | รวม | รวม | 46 | 3 | 15 | 3 | — | — | 6 | 0 | 3 | 0 | 71 | 8 |
| อาร์เซนอล (ยืมตัว) | 2018–19 | พรีเมียร์ลีก | 4 | 0 | 0 | 0 | 0 | 0 | 2 | 0 | 0 | 0 | 6 | 0 |
| อาร์เซนอล (ยืมตัว) | รวม | รวม | 4 | 0 | 0 | 0 | 0 | 0 | 2 | 0 | 0 | 0 | 6 | 0 |
| เซลตา | 2019–20 | ลาลิกา | 26 | 1 | 2 | 0 | 0 | 0 | 0 | 0 | 0 | 0 | 28 | 1 |
| เซลตา | 2020–21 | ลาลิกา | 1 | 0 | 0 | 0 | 0 | 0 | 0 | 0 | 0 | 0 | 1 | 0 |
| เซลตา | รวม | รวม | 27 | 1 | 2 | 0 | 0 | 0 | 0 | 0 | 0 | 0 | 29 | 1 |
| รวมทั้งหมด | รวมทั้งหมด | รวมทั้งหมด | 177 | 17 | 25 | 4 | 2 | 0 | 30 | 4 | 4 | 0 | 233 | 27 |
↑  รวมถึงการแข่งขันฟุตบอลถ้วยในประเทศทั้ง เอฟเอคัพ และ โกปาเดลเรย์
1 2  ลงเล่นใน 2015–16
↑  ลงเล่นใน ยูฟ่าซูเปอร์คัพ
1 2 3  ลงเล่นใน ยูฟ่าแชมเปียนส์ลีก
1 2 3  ลงเล่นใน ซูเปร์โกปาเดเอสปัญญา
เกียรประวัติ > สโมสร

เอฟเอคอมมิวนิตีชีลด์ : 2012
ยูฟ่ายูโรปาลีก: 2014–15
ลาลิกา: 2017–18, 2018–19
โกปาเดลเรย์: 2015–16, 2017–18
ซูเปร์โกปาเดเอสปัญญา: 2016
เกียรประวัติ > ทีมชาติ

ฟุตบอลชิงแชมป์แห่งชาติยุโรป รุ่นอายุไม่เกิน 19 ปี: 2012
แหล่งข้อมูลอื่น

ประวติส่วนตัวที่เว็บไซต์อย่างเป็นทางการของ สโมสรฟุตบอลบาร์เซโลนา
ประวัติของ เดนิส ซัวเรซ ที่ BDFutbol
ข้อมูลของ เดนิส ซัวเรซ ที่ ซ็อกเกอร์เวย์
เดดพูล (ภาพยนตร์)

| เดดพูล |
| --- | --- |
ใบปิดภาพยนตร์
กำกับ: ทิม มิลเลอร์
เขียนบท:   เร็ท รีส  พอล เวอร์นิก 
สร้างจาก: เดดพูล โดย เฟเบียน นิซิซา ร็อบ ลายเฟลด์
อำนวยการสร้าง:   ไซมอน คิงเบิร์ก  ไรอัน เรโนลส์  ลอเรน ชูเลอร์ ดอนเนอร์ส 
นักแสดงนำ:   ไรอัน เรย์โนลส์  โมรีนา แบคคาริน  เอ็ด สไกรน์  ที.เจ. มิลเลอร์  จีนา คาราโน  ไบรอันน่า ฮิลเดอร์แบรนด์  สเตฟาน คาพิซิค 
กำกับภาพ: เค็น เซ็ง
ตัดต่อ: จูเลี่ยน คลาร์ก
ดนตรีประกอบ: ทอม โฮลเคนบอร์ก
บริษัทผู้สร้าง:   ทีเอสจีเอ็นเตอร์เทนต์เมนต์  มาร์เวล เอ็นเตอร์เทนต์เมนต์  คิงเบิร์กฌอนรา  ดิ ดอร์นเนอร์ส' คอมปะนี  
ผู้จัดจำหน่าย: ทเวนตีท์เซนจูรีฟอกซ์
วันฉาย:   8 กุมภาพันธ์ ค.ศ. 2016 (2016-02-08) (เลอกรองด์เร็กซ์)  11 กุมภาพันธ์ ค.ศ. 2016 (2016-02-11) (ไทย)  12 กุมภาพันธ์ ค.ศ. 2016 (2016-02-12) (สหรัฐ) 
ความยาว: 108 นาที
ประเทศ: สหรัฐ
ภาษา: อังกฤษ
ทุนสร้าง: 58 ล้านดอลลาร์สหรัฐ
ทำเงิน: 782.8 ล้านดอลลาร์สหรัฐ
เดดพูล (อังกฤษ: Deadpool) เป็นภาพยนตร์อเมริกันแนวซูเปอร์ฮีโร ที่ออกฉายในปี ค.ศ. 2016 สร้างจากตัวละครในเครือมาร์เวลคอมิกส์ในชื่อเดียวกัน เดดพูล เป็นภาพยนตร์ลำดับที่แปดในภาพยนตร์ชุด เอ็กซ์เมน กำกับโดยทิม มิลเลอร์ เขียนบทโดยเรตต์ รีส และพอล เวอร์นิก และนำแสดงโดยไรอัน เรย์โนลส์, โมเรนา แบ็กคาริน, เอ็ด สไกรน์, ที. เจ. มิลเลอร์, จีนา คาราโน, บริอานนา ฮิลเดแบรนด์, สเตฟาน คาพิซิค และเลสลี อักแกมส์ ภาพยนตร์เล่าเรื่องของเวด วิลสัน ผู้ตามล่าผู้ที่เกือบทำลายชีวิตของเขา หลังจากเข้ารับการทดลองเพื่อเพิ่มความสามารถพิเศษให้ตน
แนวคิดพัฒนาภาพยนตร์ เดดพูล เริ่มในเดือนกุมภาพันธ์ ค.ศ. 2004 โดยนิวไลน์ซินีมา แต่ในเดือนมีนาคม ค.ศ. 2005 นิวไลน์ซินีมาเก็บภาพยนตร์เรื่องนี้ไว้พิจารณา และทเวนตีท์เซนจูรีฟอกซ์สนใจ ในเดือนพฤษภาคม ค.ศ. 2009 ทเวนตีท์เซนจูรีฟอกซ์ให้นักเขียนยืมเขียนบท และในเดือนเมษายน ค.ศ. 2011 มิลเลอร์ได้รับจ้างให้กำกับ การถ่ายทำฉากหลักเริ่มขึ้นที่แวนคูเวอร์ ประเทศแคนาดา ในเดือนมีนาคม ค.ศ. 2015 และสิ้นสุดในเดือนพฤษภาคม เดดพูล ได้รับเรต R เนื่องจากมีฉากรุนแรงและคำพูดหยาบคาย, มีเนื้อหาทางเพศและมีฉากโป๊เปลือย ส่วนในประเทศไทย ภาพยนตร์เรื่องนี้ได้รับเรต น15+
เดดพูล ฉายรอบปฐมฤกษ์ในวันที่ 8 กุมภาพันธ์ ค.ศ. 2016 และออกฉายในอเมริกาเหนือในวันที่ 12 กุมภาพันธ์ ค.ศ. 2016 ในระบบไอแมกซ์ ดีแอลพี ดีบ็อกซ์ เป็นต้น ภาพยนตร์ได้รับการตอบรับในทางที่ดี ภาคต่อในชื่อ เดดพูล 2 เข้าฉายในสหรัฐอเมริกา วันที่ 18 พฤษภาคม ค.ศ. 2018 และเข้าฉายในไทยในวันที่ 17 พฤษภาคม
เรื่องย่อ

เวด  วินสตัน วิลสัน อดีตหน่วยรบพิเศษพบกับหญิงสาวชื่อ วาเนสซา ทั้งคู่คบหากันจนกระทั่งวิลสันขอเธอแต่งงาน แต่วิลสันพบว่าตัวเองป่วยเป็นมะเร็ง ต่อมามีเจ้าหน้าที่จากโครงการลับบอกวิลสันว่าเขาสามารถรักษามะเร็งได้ ครั้งแรกวิลสันไม่เชื่อ แต่ต่อมาวิลสันยอมเข้าร่วมโครงการ เขาพบกับเอแจ็กซ์และแองเจล ดัสท์ ผู้ควบคุมโครงการและไม่ถูกกันตั้งแต่แรกเจอ เอแจ็กซ์ฉีดสารเซรุ่มใส่วิลสันและทรมานเขาเพื่อให้สารออกฤทธิ์ ก่อนจะปล่อยให้วิลสันขาดอากาศหายใจเมื่อหลายวิธีก่อนหน้านี้ไม่ได้ผล วิลสันหาทางทำลายห้องปฏิบัติการและสู้กับเอแจ็กซ์ แต่ถูกเอแจ็กซ์แทงด้วยเหล็กเส้นก่อนจะหลบหนีไป
วิลสันรอดชีวิตมาได้และคิดจะกลับไปหาวาเนสซา แต่ไม่กล้าไปพบเพราะกลัวเธอจะรับรูปลักษณ์ของเขาไม่ได้ เขาจึงไปหาวีเซล เพื่อนผู้เป็นเจ้าของบาร์และวางแผนจะหาตัวเอแจ็กซ์ให้เจอเพื่อทำให้เขากลับมาเป็นเหมือนเดิม โดยสวมชุดและเรียกตัวเองว่า "เดดพูล" หลังจากแกะรอยมานาน วิลสันโจมตีขบวนรถของเอแจ็กซ์บนทางด่วนและจับตัวเอแจ็กซ์ไว้ได้ แต่ถูกขัดขวางโดยเนกาโซนิก ทีนเอจ วอร์เฮดและโคลอสซัส ผู้พยายามจะชักชวนวิลสันเข้าทีมเอ็กซ์เมน ทำให้เอแจ็กซ์หนีไปได้อีกครั้ง
เอแจ็กซ์และแองเจล ดัสท์ไปที่บาร์ของวีเซลและรู้เรื่องวาเนสซา จึงไปลักพาตัววาเนสซาและท้าให้วิลสันมาที่ลานเก็บของเก่า วิลสันไปขอความช่วยเหลือจากเนกาโซนิกและโคลอสซัส ทั้งสามคนไปที่ลานเก็บของเก่า โดยเนกาโซนิกและโคลอสซัสสู้กับแองเจล ดัสท์ ส่วนวิลสันสู้กับทหารของเอแจ็กซ์ก่อนจะขึ้นไปสู้กับเอแจ็กซ์บนซากยานเก่าที่วาเนสซาถูกจับตัวอยู่ ระหว่างการต่อสู้ เนกาโซนิกทำให้ซากยานล้ม ทำให้เอแจ็กซ์บาดเจ็บหนัก วิลสันช่วยวาเนสซาและสั่งให้เอแจ็กซ์ทำให้ตนกลับมาเป็นเหมือนเดิม แต่เอแจ็กซ์หัวเราะและบอกว่าไม่มีวิธีไหนทำได้ วิลสันจึงฆ่าเอแจ็กซ์ ก่อนจะปรับความเข้าใจกับวาเนสซา ทั้งคู่จูบกันในตอนจบ
ในฉากหลังเครดิต วิลสันบอกผู้ชมว่าภาพยนตร์จบแล้วและจะมีภาคต่อที่เกี่ยวกับตัวละคร เคเบิล
นักแสดง

ไรอัน เรย์โนลส์ รับบทเป็น เวด วิลสัน/เดดพูล ทหารรับจ้างจอมพูดมากสายฮา ที่คัดเลือกเป็นสมาชิกในทีม X-Force
โมรีนา แบคคาริน รับบทเป็น วาเนสซา คู่หมั้นของเวด
เอ็ด สคริน รับบทเป็น ฟรานซิส ฟรีแมน / เอแจ็กซ์ ศัตรูหลักของเวด
ที.เจ. มิลเลอร์ รับบทเป็น วีเซล เพื่อนชนิดของเวด
จีนา คาราโน รับบทเป็น แองเจล ดัสท์ เพื่อนเก่าของเวด
ไบรอันน่า ฮิลเดอร์แบรนด์ รับบทเป็น เนกาโซนิก ทีนเอจ วอร์เฮด หนึ่งในเพื่อนร่วมทีม X-Force ของเวด
สเตฟาน คาพิซิค พากย์เสียงเป็น โคลอสซัส (แสดงโดยอังเดร ตรีคอโต) หนึ่งในเพื่อนร่วมทีม X-Force ของเวด
เจด รีส รับบท เจ้าหน้าที่คัดเลือกของโครงการวีพอนเอ็กซ์
เลสลี อักแกมส์ รับบท ไบลด์อัล เพื่อนร่วมห้องของเวด
การตอบรับและรางวัล

เดดพูล ทำรายได้ไปแล้วกว่า 783 ล้านดอลลาร์สหรัฐ อยู่ในอันดับที่ 9 ของภาพยนตร์ที่ทำรายได้สูงสุดของปี ค.ศ. 2016
การตอบรับและรางวัล > รางวัล

เดดพูล ได้รับรางวัลชนะเลิศ
เอ็มทีวีมูวีอะวอดส์
สาขา Best Comedic Performance
สาขา Best Fight
โกลเดนเทรเลอร์อะวอดส์
สาขา Best Action
สาขา Best Music
ทีนชอยซ์อะวอดส์
สาขา Choice Movie: Action/Adventure
สาขา Choice Movie: Hissy Fit
คีย์อาร์ตอะวอดส์
สาขา Best Out of Home Marketing
สาขา Best Integrated Marketing Campaign
คริติกส์ชอยซ์มูฟวีอะวอดส์
สาขา Best Comedy
สาขา Best Actor in a Comedy
เดนเวอร์ฟิล์มคริติกส์โซไซตีอะวอดส์ สาขา Best Comedy
พีเพิลส์ชอยซ์อะวอดส์
สาขา Favorite Movie Actor
สาขา Favorite Action Movie
อะวอดส์เซอร์กิตคอมมูนิตีอะวอดส์ สาขา Best Makeup & Hairstyling
ออลเดฟมูฟวีอะวอดส์ สาขา Best Superhero Token Sidekick
โกลเดนชโมส์อะวอดส์
สาขา Favorite Movie
สาขา Best Screenplay
สาขา Best Comedy
สาขา Biggest Surprise
สาขา Best Actor
สาขา Coolest Character
พับลิซิสต์สกิลด์อะวอดส์ สาขา Maxwell Weinberg Award
เอ็มไพร์อะวอดส์ สาขา Best Screenplay
รางวัลแซทเทิร์น ครั้งที่ 43 (ค.ศ. 2017) สาขานักแสดงชายยอดเยี่ยม (ไรอัน เรย์โนลส์)